На основу члана 39. став 2 тачка 2. и члана 82. став 2 Закона о локалној самоуправи („Службени гласник Републике Српске“, број: 97/16, 36/19 и 61/21), члана 4. и члана 30. Закона о волонтирању („Службени гласник Републике Српске“, број : 89/13), члана 39. став 2 тачка 2. и члана 90. став 2 Статута Града Бијељина („Службени гласник Града Бијељина“ број: 9/17), Скупштина Града Бијељина на \_\_\_ сједници одржаној дана \_\_\_\_ године, донијела је

**ОДЛУКУ**

**О ИЗМЈЕНАМА И ДОПУНАМА ОДЛУКЕ О НАГРАЂИВАЊУ ВОЛОНТЕРСКОГ АКТИВИЗМА У ГРАДУ БИЈЕЉИНА**

Члан 1.

У називу Одлуке о награђивању волонтерског активизма у општини Бијељина мијења се ријеч ,,општини“ у ,,града“.

Члан 2.

Цјелокупни текст Одлуке о награђивању волонтерског активизма у општини Бијељина умјесто ,,Општина“ гласиће ,,Град“

Члан 3.

У члану 5. Одлуке о награђивању волонтерског активизма у Општини Бијељина став 3. гласи ,,Комисија за додјелу признања установљених овом Одлуком има пет чланова у чији састав улази један одборник Скупштине општине, представник невладиних организација у општини, представник организација волонтерског активизма, представник омладинских организација и представник Административне службе општине“ мијења се и гласи ,,Комисија за додјелу признања установљених овом Одлуком има три члана у чији састав улазе један представник невладиних организација Града Бијељина, један представник омладинских организација Града Бијељина и један службеник Градске управеГрада Бијељина“.

Члан 4.

Ова Одлука ступа на снагу осмог дана од дана објављивања у „Службеном гласнику Града Бијељина“.

Број: ПРЕДСЈЕДНИК

Бијељина СКУПШТИНЕ ГРАДА БИЈЕЉИНА

Датум: Александар Ђурђевић

**ОБРАЗЛОЖЕЊЕ**

**УЗ ПРИЈЕДЛОГ ИЗМЈЕНЕ И ДОПУНЕ ОДЛУКЕ**

**О НАГРАЂИВАЊУ ВОЛОНТЕРСКОГ АКТИВИЗМА У ГРАДУ БИЈЕЉИНА**

**I ПРАВНИ ОСНОВ**

Основ за доношење измјене и допуне Одлуке о награђивању волонтерског активизма у Граду Бијељина је садржан у:

у члану 39. став 2. Закона о локалној самоуправи (,,Службени гласник Републике Српске“, број 97/16,36/19 и 61/21) којим је прописано да у смислу овог закона, скупштина има сљедеће надлежности доноси одлуке и друге опште акте и даје њихово аутентично тумачење, а тачком 37. истог члана је прописано да врши и друге послове утврђене законом и статутом,

у члану 39.став 2. тачка 2. Статута Града Бијељина (,,Службени гласник Града Бијељина“, број: 9/17) којим је прописано да у оквиру свог дјелокруга, Скупштина Града доноси одлуке и друга општа акта и даје њихово аутентично тумачење, а тачком 43. истог члана је прописано да врши и друге послове утврђене законом и статутом,

**II** **РАЗЛОЗИ**

Сврха измјене и допуне Одлуке је отклањање мањкавости из претходне Одлуке, с обзиром на промјену статуса Јединице локалне самоуправе, тако што је дошло до промјене из ,,Општина Бијељина“ у ,,Град Бијељина“, те потребу награђивања волонтера без утврђеног организатора волонтирања, који волонтирају на добровољној основи и нису регистровани у Волонтерском сервису, те не посједују волонтерску књижицу, с циљем опште добробити.

**III ФИНАНСИЈСКА СРЕДСТВА**

За спровођење ове Одлуке финансијска средства нису потребна.

ОБРАЂИВАЧ:

Одјељење за друштвене дјелатности

Градоначелник Града Бијељина утврдио је ОДЛУКУ О ИЗМЈЕНАМА И ДОПУНАМА ОДЛУКЕ О НАГРАЂИВАЊУ ВОЛОНТЕРСКОГ АКТИВИЗМА У ГРАДУ БИЈЕЉИНА те је прослеђује Скупштини Града Бијељина на претрес и усвајање.

ГРАДОНАЧЕЛНИК

Љубиша Петровић