АЛЕКСАНДАР ЂУРЂЕВИЋ

ОДБОРНИК СНСД - САВЕЗ НЕЗАВИСНИХ СОЦИЈАЛДЕМОКРАТА

На основу члана 90. став 2., а у вези са одредбама члана 16. став 2. тачка 1. и члана 137. Пословника о раду Скупштине Града Бијељина („Службени гласник Града Бијељина“, број: 11/17) подносим приједлог да се у дневни ред сједнице Скупштине Града Бијељина уврсти тачка дневног реда:

ПРИЈЕДЛОГ ОДЛУКЕ О КРИТЕРИЈУМИМА И ПОСТУПКУ ЗА ДОДЈЕЛУ НОВЧАНЕ ПОМОЋИ УДРУЖЕЊИМА И ФОНДАЦИЈАМА

Александар Ђурђевић

**ПРИЈЕДЛОГ**

На основу члана 5. став 2. 3акона о буџетском систему Републике Српске („Службени гласник Републике Српске“, бр.121/12, 52/14, 103/15 и 15/16), члана 39 став 2. тачка 2. и 37. Закона о локалној самоуправи („Службени гласник Републике Српске“, број 97/16, 36/19 и 61/21) и члана 39. став 2. тачка 2. и тачка 43. Статута Града Бијељина („Службени гласник Града Бијељина“, број 9/17), Скупштина Града Бијељина на \_\_\_\_\_\_\_\_. сједници одржаној дана \_\_\_\_\_\_\_\_\_ 2022. године, донијела је

**О Д Л У К У**

**О KРИТЕРИЈУМИМА И ПОСТУПKУ ЗА ДОДЈЕЛУ НОВЧАНЕ ПОМОЋИ УДРУЖЕЊИМА И ФОНДАЦИЈАМА**

Члан 1.

Овом одлуком утврђују се критеријуми, услови и поступак за додјелу новчаних помоћи удружењима и фондацијама регистрованим у складу са Законом о удружењима и фондацијама Републике Српске („Службени гласник Републике Српске“, бр. 52/01 и 42/05), (у даљем тексту: удружење и фондација) чија се средства за додјелу новчане помоћи планирају и обезбјеђују у буџету Града Бијељине у оквиру буџетских средстава стављених на располагање Скупштини Града Бијељина.

Члан 2.

Kритеријуми за додјелу новчане помоћи удружењима и фондацијама су:

а) квалитет достављеног пројекта/програма/активности/догађаја и ефекти који се очекују,

б) реализовани пројекти/програми/активности/догађаји у протекле три године,

в) значај који пројекат/програм/активност/догађај има за град Бијељину,

г) број грађана који су обухваћени пројектом/програмом/активности/догађајем (дјеца, млади, лица са инвалидитетом и сл.),

д) значај који пројекат/програм/активност/догађај има за развој цивилног друштва и социјалне инклузије.

Члан 3.

(1) Захтјев за додјелу новчане помоћи подноси се предсједнику Скупштине.

(2) У захтјеву се наводе циљеви и намјене за које се тражи додјела новчане помоћи као и образложење које оправдава додјелу новчане помоћи, односно у чему се састоји значај за Републику Српску и/или Град Бијељину.

(3) Уз захтјев из става 1. овог члана прилажу се:

а) рјешење о регистрацији,

б) потврдa о пореској регистрацији (ЈИБ),

в) доказ о отвореном трансакционом/текућем рачуну,

г) извјештај о намјенском трошењу новчане помоћи додијељене у години која претходи години подношења захтјева са комплетном документацијом ако су ове текуће помоћи додјељене из буџета Града са ПЈ Скупштине Града Бијељина,

д) препоруке републичких органа управе и других институција ако су такве препоруке дате.

Члан 4.

Право на додјелу новчане помоћи има удружење и фондација које заступа или промовише интересе Републике Српске и/или Града Бијељине, и то у сљедећим областима:

а) активности које се односе на јачање сарадње између владиног, невладиног и бизнис сектора;

б) подстицања и развоја привредних дјелатности (туризам, занатство, стари и ретки занати, задругарство и др);

в) развоја локалне заједнице;

г) екологије, заштите животне средине и здравља грађана;

д) афирмисања људских и мањинских права;

ђ) програма за предшколску и школску дјецу;

е) програма за омладину;

ж) програма за стара лица;

з) афирмисања демократизације локалне средине;

и) развоја цивилног друштва;

ј) социјално-хуманитарних активности (подршка социјално угроженим грађанима, подршка старим и особама са инвалидитетом, подршка особама ометеним у развоју...);

к) умјетности, културе, неговања историјских тековина;

л) волонтеризма;

љ) заштите бораца ратних војних и цивилних инвалида;

м) заштите и помоћи лицима лијечених од болести зависности;

н) активности пензионисаних лица;

њ) неформалног образовања и образовања одраслих;

о) афирмисања женских права

п) спорта и спортских манифестација;

р) других садржаја који доприносе убрзаном развоју града Бијељине и афирмацији грађанског активизма

Члан 5.

(1) На основу поднесеног захтјева за додјелу новчане помоћи удружењима и фондацијама Предсједник Скупштине на основу критеријума из ове одлуке доноси одлуку о додјели новчане помоћи удружењима и фондацијама и потписује одговарајући акт, који припрема и контролише секретар Скупштине.

(2) Новчана помоћ се може користити само једном у току фискалне године.

(3) Уколико су за пројекат/програм/активност/догађај већ обезбјеђена средства из буџета Републике Српске и/или Града Бијељине, а та средства нису довољна за реализацију новчана помоћ се може одобрити у дијелу недостајућих средстава.

Члан 6.

(1) Удружења и фондације дужни су да предсједнику Скупштине поднесу извјештај о утрошку додијељене новчане помоћи уз релевантну документацију којом се доказује намјенско трошење додијељених новчаних средстава, најкасније десет дана по истеку фискалне године.

(2) Извјештај из става 1. овог члана обухвата и Извјештај о реализацији пројекта/програма који треба да садржи остварене резултате, односно оцјену остварених циљева .

(3) Извјештај потписује одговорно лице и координатор пројекта/програма корисника новчане помоћи из става 1. овог члана.

(4) Уколико корисник новчане помоћи не поднесе извјештај о утрошку додијељене новчане помоћи у року из става 1. овог члана, захтјев који поднесе у сљедећој фискалној години неће се узети у разматрање о чему се подносилац захтјева обавјештава.

Члан 7.

Ова одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_ 2022. године Aлександар Ђурђевић с.р.

**О Б Р А З Л О Ж Е Њ Е**

**УЗ ПРИЈЕДЛОГ ОДЛУКЕ О КРИТЕРИЈУМИМА И ПОСТУПКУ ЗА ДОДЈЕЛУ НОВЧАНЕ ПОМОЋИ УДРУЖЕЊИМА И ФОНДАЦИЈАМА**

**I ПРАВНИ ОСНОВ**

Основ за доношење Одлуке о критеријумима и поступку за додјелу новчане помоћи удружењима и фондацијама садржан у:

- члану 5. став 2. 3акона о буџетском систему Републике Српске („Службени гласник Републике Српске“, бр.121/12, 52/14, 103/15 и 15/16) којим је прописано да се буџетска средства користе за финансирање функција буџетских корисника, за извршавање њихових задатака и остале намјене које су у складу са Уставом и законом, као и прописима органа јединица локалне самоуправе и фондова,

- у члану 39 став 2. тачка 2. Закона о локалној самоуправи („Службени гласник Републике Српске“, број 97/16, 36/19 и 61/21) којим је прописано да у смислу овог закона, скупштина има сљедеће надлежности доноси одлуке и друге опште акте и даје њихово аутентично тумачење, а тачком 37. истог члана је прописано да врши и друге послове утврђене законом и статутом,

- у члана 39. став 2. тачка 2. Статута Града Бијељина („Службени гласник Града Бијељина“, број 9/17) којим је прописано да у оквиру свог дјелокруга, Скупштина Града доноси одлуке и друга општа акта и даје њихово аутентично тумачење, а тачком 43. истог члана је прописано да врши и друге послове утврђене законом и овим статутом.

**II РАЗЛОЗИ ЗА ДОНОШЕЊЕ ОДЛУКЕ**

У посљедних петнаест и више година средства за додјелу новчане помоћи планирају се и обезбјеђују у буџету Града Бијељине у оквиру буџетских средстава стављених на располагање ПЈ Скупштина Града Бијељина (5110). Током ових године није било препорука Интерне ревизије у вези методологије (критеријума/правила) додјеле новчаних помоћи у оквиру ове потрошачке јединице и прва оваква препорука је дата у 2023. години па се приликом израде приједлога ове одлуке имала у виду ова препорука тј. препорука Интерне ревизије из 2023. године да је потребно утврдити методологију (критеријуме/правила) додјеле новчаних помоћи у оквиру ПЈ Скупштина Града Бијељина (5110).

Како до сада ниједним интерним правилом није регулисана додјела грантова из буџета ПЈ 5110 овом одлуком се утврђују се критеријуми, услови и поступак за додјелу новчаних помоћи удружењима и фондацијама регистрованим у складу са Законом о удружењима и фондацијама Републике Српске („Службени гласник Републике Српске“, бр. 52/01 и 42/05).

**III ФИНАНСИЈСКА СРЕДСТВА**

За спровођење ове одлуке обезбјеђена су средства у буџету Града Бијељина у оквиру ПЈ Скупштина Града Бијељина (5110).