АЛЕКСАНДАР ЂУРЂЕВИЋ

ОДБОРНИК СНСД-САВЕЗ НЕЗАВИСНИХ СОЦИЈАЛДЕМОКРАТА

На основу члана 90. став 2., а у вези са одредбама члана 16. став 2. тачка 1. и члана 137. Пословника о раду Скупштине Града Бијељина („Службени гласник Града Бијељина“, број: 11/17) подносим приједлог да се у дневни ред сједнице Скупштине Града Бијељина уврсти тачка дневног реда:

ПРИЈЕДЛОГ ОДЛУКЕ О УКЉУЧИВАЊУ У ТРЕЗОРСКИ СИСТЕМ ПОСЛОВАЊА ГРАДСКЕ ИЗБОРНЕ КОМИСИЈЕ БИЈЕЉИНА

Александар Ђурђевић

**ПРИЈЕДЛОГ**

На основу члана 39. став 2. тачка 2) Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став 2. тачка 2) Статута Града Бијељина („Службени гласник Града Бијељина“, број: 9/17), а у вези са чланом 2. став 1. тачка в) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16) и члана 2. став 1. тачка л) Закона о трезору („Службени гласник Републике Српске“, број: 28/13), Скупштина Града Бијељина на својој -----. сједници одржаној дана ---------- 2022. године, донијела је

**О Д Л У К У**

**О УКЉУЧИВАЊУ У ТРЕЗОРСКИ СИСТЕМ ПОСЛОВАЊА**

**ГРАДСКЕ ИЗБОРНЕ КОМИСИЈЕ БИЈЕЉИНА**

I

Овом Одлуком Градска изборна комисија Бијељина укључује се у трезорски систем пословања Града Бијељина са даном 01. јануар 2023. године и стиче статус буџетског корисника у смислу праћења намјенског коришћења одобрених буџетских средстава, те припреме и објављивања одговарајућих извјештаја и вођења регистра буџетског корисника.

II

Одјељење за финансије Градске управе Града Бијељина дужно је да заједно са надлежним министарствима обави све потребне активности којима се обезбјеђује трезорски систем пословања Градске изборне комисије Бијељина, а које укључују прилагођавање интерних аката, обуке за трезорско пословање, примјену прописа о трезорском пословању и друге неопходне радње.

III

Ова Одлука ступа на снагу осмог дана од дана објављивања у „Службеном гласнику Града Бијељина“.

Број----------- Бијељина, ПРЕДСЈЕДНИК

Датум------------ 2022. год СКУПШТИНЕ ГРАДА БИЈЕЉИНА

Александар Ђурђевић

**ОБРАЗЛОЖЕЊЕ**

**УЗ ПРИЈЕДЛОГ ОДЛУКЕ**

**О УКЉУЧИВАЊУ У ТРЕЗОРСКИ СИСТЕМ ПОСЛОВАЊА**

**ГРАДСКЕ ИЗБОРНЕ КОМИСИЈЕ БИЈЕЉИНА**

I ПРАВНИ ОСНОВ

Основ за доношење Одлуке о укључивању у трезорски систем пословања Градске изборне комисије Бијељина садржан је:

у члану 2. став 1. тачка в) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16) и члану 2. став 1. тачка л) Закона о трезору („Службени гласник Републике Српске“, број: 28/13) којим је дефинисано да су буџетски корисници органи, организације и други субјекти јавног сектора (осим јавних предузећа) који се финансирају из буџета Републике, општина, градова и фондова и који су под њиховом контролом у складу са законом.

II РАЗЛОЗИ ЗА ДОНОШЕЊЕ ОДЛУКЕ

Одредбом члана 1.2а став 3. Изборног закона БиХ („Службени гласник БиХ“, бр. 23/01, 7/02, 9/02, 20/02, 25/02 - испр., 4/04, 20/04, 25/05, 77/05, 11/06, 24/06, 33/08, 37/08, 32/10, 18/13, 7/14, 31/16, 41/20, 38/22, 51/22 и 67/22) је прописано да се у буџету општина и града обезбјеђују средства за вршење овлашћења општинских изборних комисија из члана 2.13 и средства за накнаде из члана 2.12 став 9. и члану 2.19 став 16. овог закона, а ставом 5. истог члана је прописано да се средствима за вршење овлашћења и спровођење избора самостално располаже у оквиру одобреног буџета, изборна комисија из ст. 1, 2, 3. и 4. овог члана, која је овлашћена да одреди начин коришћења средстава и спроводи надзор над њиховом расподјелом и коришћењем.

Одредбом члана 2.13 истог закона је прописано да Општинска изборна комисија:

1. надгледа и контролише рад Центра за бирачки списак из члана 3.8 овог закона;

2. одређује бирачка мјеста на подручју општине за гласање на свим нивоима власти у Босни и Херцеговини;

3. спроводи поступак именовања, именује и обучава чланове бирачког одбора.

4. брине о безбједности и достави бирачким одборима изборног материјала за гласање на свим нивоима избора у Босни и Херцеговини;

5. обавјештава бираче о свим информацијама неопходним за провођење избора, у складу са прописима Централне изборне комисије БиХ;

6. одговорна је за уређење бирачког мјеста и друге техничке припреме за изборе;

7. одговорна је за правилно бројање гласачких листића на бирачким мјестима и у општинским центрима за бројање;

8. обједињује резултате избора са свих бирачких мјеста у општини, посебно за сваки орган за који је вршен избор, и доставља их Централној изборној комисији БиХ; и

9. врши друге послове у складу са законом и прописима Централне изборне комисије БиХ.

Градска изборна комисија до сада није била регистрована као нижи буџетски корисник/потрошачка јединица трезора, већ се финансирала у оквиру буџетског корисника/потрошачке јединице трезора „Скупштина Града“ број ПЈТ 0005110.

С обзиром да је Градска изборна комисија самостална у обављању послова за које су неопходна финансијска средства, а да чланове Градске изборне комисије само именује Скупштина Града, уз сагласност Централне изборне комисије БиХ, на основу јавног огласа по процедури коју утврђује Централна изборна комисија БиХ посебним прописом, потребно ју је регистровати као буџетског корисника/потрошачку јединицу, односно извршити њено укључивање у трезорски систем пословања. Овим укључивањем ће обезбједити ефикасно, ефективно и транспарентно трошење јавних средстава.

III ФИНАНСИЈСКА СРЕДСТВА

Финансијска средства за реализацију ове Одлуке обезбједиће се приликом израде Одлуке о буџету Града Бијељина за 2023. годину, и то на тај начин што ће се умјесто планиранирања средстава у оквиру ПЈТ Скупштина Града Бијељина (као што је до сада рађено), финансијска средства планирати на самосталној потрошачкој јединици трезора „Градска изборна комисија Бијељина“, са самосталним кодом који ће накнадно одредити Министарство финансија РС.