**ПРИЈЕДЛОГ**

На основу члана 39. став 2. алинеја 13. и члана 59. став 1. алинеја 16. Закона о локалној самоуправи („Службени гласник Републике Српске“, бр. 97/16, 36/19 и 61/21), члана 39. став 2. алинеја 14. и члана 71. став 1. алинеја 18. Статута Града Бијељина („Службени гласник Града Бијељина“, бр. 9/17), Скупштина Града Бијељина на сједници одржаној дана \_\_\_\_\_\_\_\_\_\_\_\_\_\_\_\_\_ 2022. године, доноси

**О Д Л У К У**

**О ДАВАЊУ САГЛАСНОСТИ НА ЗАКЉУЧЕЊЕ УГОВОРА О ПРЕНОСУ ПРАВА СУСВОЈИНЕ НА НЕПОКРЕТНОСТИ**

Члан 1.

Даје се сагласност на закључење Уговора о преносу права сусвојине на непокретности означеној као к.п. 1438 к.о. Велика Обарска, са Основне школе „Петар Петровић Његош“ Велика Обарска на Град Бијељину.

Пренос права сусвојине из става 1. овог члана врши се без накнаде.

Члан 2.

Овлашћује се Градоначелник Града Бијељина да по претходно прибављеном мишљењу Правобранилаштва Републике Српске, у име Града Бијељина, закључи Уговор о преносу права сусвојине на непокретности.

Трошкове нотарске обраде и провођења уговора у јавним евиденцијама сноси Град Бијељина.

Члан 3.

Ова Одлука ступа на снагу осмог дана од дана објављивања у „Службеном гласнику града Бијељина“.

СКУПШТИНА ГРАДА БИЈЕЉИНА

Број:\_\_\_\_\_\_\_\_\_\_\_/22. П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум,\_\_\_\_\_\_\_\_\_\_\_

Александар Ђурђевић

**О Б Р А З Л О Ж Е Њ Е**

**УЗ ОДЛУКУ О ДАВАЊУ САГЛАСНОСТИ НА ЗАКЉУЧЕЊЕ УГОВОРА O ПРЕНОСУ ПРАВА СУСВОЈИНЕ**

**I - ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39. став 2. алинеја 13. Закона о локалној самоуправи („Службени гласник Републике Српске“, број 97/16), и чланом 39. став 2. алинеја 13 Статута Града Бијељина („Службени гласник Града Бијељина“, број: 9/17) је прописано да Скупштина града доноси одлуке о прибављању, управљању и располагању имовином града.

Чланом 59. ставом 1. алинеја 16. Закона о локалној самоуправи („Службени гласник Републике Српске“, број 97/16), и чланом 71. став 1. алинеја 18. Статута Града Бијељина („Службени гласник Града Бијељина“, број: 9/17) је прописано да Градоначелник закључује уговоре у име Града, у складу са актима Скупштине.

**II - РАЗЛОЗИ ЗА ДОНОШЕЊЕ ОДЛУКЕ**

ЈУ ОШ „Петар Петровић Његош“ Велика Обарска дана 16.11.2022. године обратила нам се са захтјевом у којем наводе да је Школски одбор Основне школе „Петар Петровић Његош“ дана 9.6.2022. године донио одлуку број 723/2022 којом се даје сагласност да се пренесе право сусвојине на непокретности означеној као к.п. 1438 к.о. Велика Обарска са Основне школе „Петар Петровић Његош“ на Град Бијељина. На дијелу непокретности означене као к.п. 1438 к.о. Велика Обарска се налази дио започете фискултурне сале, док је већи дио започете сале на непокретности означеној као к.п. 1439/2 к.о. Велика Обарска која је у власништву Града Бијељина. Даље наводе да су сву потребну документацију доставили нотару како би припремио нацрт уговора о преносу права сусвојине, те би исти закључили са Градом Бијељина након прибављеног мишљења Правобранилаштва Републике Српске, Сједиште замјеника у Бијељини.

Непокретност означена као к.п. 1438 к.о. Велика Обарска је уписана у лист непокретности 2094 к.о. Велика Обарска у којем су као сувласници уписани ОШ „Петар Петровић Његош“ са правом сусвојине и дијелом 4699/5899 и Српска православна црквена општина Велика Обарска са правом сусвојине и дијелом 1200/5899.

Имајући у виду да је Град Бијељина власник парцеле означене као к.п. 1439/2 к.о. Велика Обарска на којој се налази већи дио започете фискултурне сале, те да је на непокретности означеној као к.п. 1438 к.о. Велика Обарска, уписана ОШ „Петар Петровић Његош“ као сувласник са Српском православном црквеном општином Велика Обарска, Град Бијељина ће наставити да рјешава имовинско правне односе на непокретности означеној као к.п. 1438 к.о. Велика Обарска са Српском православном црквеном општином Велика Обарска, након закључена уговора о преносу права сусвојине на непокретности са Основне школе на Град Бијељину.

Имајући у виду напријед наведено, предлаже се Скупштини Града Бијељина, доношење ове одлуке.

**III - ФИНАНСИЈСКА СРЕДСТВА**

За провођење ове одлуке потребна су средства у висини трошкова нотарске обраде уговора и трошкова провођења уговора у јавним евиденцијама која су обезбијеђена у буџету Града Бијељина.

Бијељина, новембар 2022. године Обрађивач:

ОДЈЕЉЕЊЕ ЗА СТАМБЕНО-КОМУНАЛНЕ

ПОСЛОВЕ И ЗАШТИТУ ЖИВОТНЕ СРЕДИНЕ

П.О. ГРАДОНАЧЕЛНИКА

Богдан Тадић, *маст.инж.елект. и рачунар.*

**Градоначелник града Бијељина утврдио је ПРИЈЕДЛОГ ОДЛУКЕ О ПРЕНОСУ ПРАВА СУСВОЈИНЕ НА НЕПОКРЕТНОСТИ те је прослеђује Скупштини Града Бијељина на претрес и усвајање**

ГРАДОНАЧЕЛНИК

Љубиша Петровић